Nr. L 104/18 De Europæiske Fællesskabers Tidende 23. 4. 94 KOMMISSIONENS FORORDNING (EF) Nr. 897/94 af 22. april 1994 om gennemførelsesbestemmelser til Rådets forordning (EØF) nr. 2847/93 for så vidt angår pilotprojekter vedrørende løbende bestemmelse af EF-fiskerfartøjers position KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europætske Fællesskab, under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (?), særlig artikel 3, stk. 4, og ud fra følgende betragtninger : Ved artikel 3 i forordning (EØF) nr. 2847/93 er det fastsat, at medlemsstaterne inden den 30. juni 1995 for visse kategorier af EF-fiskerfartøjer skal gennemføre pilotpro- jekter med etablering af et jord- eller satellitbaseret system med løbende bestemmelse af fartøjernes position samt datatransmission ved hjælp af satellitkommunikation samt eventuelt pilotprojekter vedrørende anordninger til auto- matisk positionsregistrering ; formålet med pilotprojekterne er at vurdere, hvilken teknologi der skal anvendes, og hvilke fartøjer der skal indgå i ovennævnte systemer, således at Rådet inden den 1. januar 1996 kan træffe beslutning om, hvordan de skal anvendes for at forbedre effektiviteten af overvågningen af fiskeriet ; for at sikre medlemsstaternes gennemførelse af pilotpro- jekterne er det derfor nødvendigt at fastlægge detaljerede regler med hensyn til antallet af fartøjer pr. medlemsstat, der er omfattet af pilotprojekterne, fremgangsmåden for indsamling og edb-behandling af de oplysninger, der transmitteres eller indhentes af fartøjerne, og fremgangs- måden for medlemsstaternes meddelelse af disse oplys- ninger til hinanden ; for at sikre opfølgningen af pilotprojekterne og samar- bejdet mellem medlemsstaterne bør medlemsstaterne holde Kommissionen underrettet om, hvor langt de er kommet med gennemførelsen af deres pilotprojekter ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Fiskeri og Akvakultur — () EFT nr. L 261 af 20. 10. 1993, s. 1. UDSTEDT FØLGENDE FORORDNING : Artikel 1 Ved denne forordning fastlægges visse betingelser for medlemsstaternes gennemførelse af de i artikel 3 i forord- ning (EØF) nr. 2847/93 omhandlede pilotprojekter vedrø- rende jord- eller satellitbaserede systemer med løbende registrering af EF-fartøjers position samt datatransmission ved hjælp af satellitkommunikation og i givet fald pilot- projekter vedrørende anordninger til automatisk posi- tionsregistrering. Artikel 2 1. Medlemsstaterne træffer de nødvendlge foranstalt- ninger : a) til gennemførelse af pilotprojekter vedrørende et system med løbende bestemmelse af EF-fiskerfartøjers position ved hjælp af satellitkommunikation, som skal anvendes for et antal fartøjer, der fører en medlems- stats flag, og som mindst skal være lig med antallet af medlemsstatens fartøjer af en længde på over 50 meter, hvis dette antal er på over ti fartøjer, og ellers være på mindst ti fartøjer. Minimumsantallet af fartøjer for hver medlemsstat er anført i bilag I b) hvis de ønsker det, til gennemførelse af supplerende pilotprojekter vedrørende registrering af den løbende bestemmelse af EF-fiskerfartøjers position ved anven- delse af anordninger til automatisk positionsregistre- ring, som skal anvendes for højst det antal fartøjer, der er fastsat for de i litra a) omhandlede pilotprojekter. 2. Medlemsstaterne sørger for, at de fartøjer, der deltager i de i stk. 1 nævnte pilotprojekter, har en længde på over 17 meter. Medlemsstaterne kan dog beslutte at lade et begrænset antal fartøjer af en længde på under 17 meter deltage i pilotprojekterne, hvis der er fastsat begrænsninger for de pågældende fartøjers fiskeriindsats. 3. Pilotprojekterne iværksættes fra den 1. juli 1994. De skal være klar til at tages i brug i alle medlemsstater fra den 1. oktober 1994 og løbe mindst indtil den 30. juni 1995. 4. — Under iagttagelse af de betingelser, der er fastsat i stk. 1, kan medlemsstaterne beslutte at iværksætte fælles pilotprojekter.